194 
PIÈCES A L’APPUI. 
6citaî)c. 
D’un doulx regart amoureusement tret 
Se doit amans en cœr moult resjoïr ; 
Car, quant il voit dame où désir l’attret , 
Qui bellement le daigne conjoïr 
Et sus li ses yex ouvrir 
Liement, par manière d’acointance, 
Gais et jolis et liés , s’en doit tenir 
Riches d’espoir, vuis de toute ignorance. 
Car le regart que sa dame li fait 
Li accroist sa plaisance et son désir, 
Et grandement le nourist et le met 
En volenté de son fait poursiévir 
De cognoistre et de sentir 
Que c’est de bien d’onnour. Ensi s’avance 
Un vrai amans et si voelt devenir 
Riches d’espoir, vuis de toute ignorance. 
Pour ce, ne poet amans, par droit souhet, 
Pour son pourfit mieulx prendre ne euesir 
Que d’un regart, mes que telement l’et 
Qu’on doit tels biens donner et départir 
A point, sans oultrage yvir ; 
Car, quant il sont pesé à la balance, 
Dame s’acquitte et amans voelt servir 
Riches d’espoir, vuis de toute ignorance. 
{Ibid.) 
Calabe. 
Très plaisans et très honnourée , 
En qui tous grans biens sont compris, 
Mon cuer, m’amour et ma pensée 
Avcs par vos doulx regars pris. 
Or vous suppli’, dame de pris, 
Que vous me voeilliés faire otri 
Dou gracieus don de merci. 
Je n’ai toute iour aiournée, 
Ne toute nuyt, nul aultre avis 
Que de moy loialment amée 
Soyés : ansi serés tousdis 
Et s’envers vous sui trop petis, 
Pour Dieu que ne m’ayés bani 
Dou gracieus don de merci. 
Loyaulté doibt estre comptée 
En fais, en oevres et en dis. 
Or vous plaise d’estre enfourmée 
De moy ; car vos servans m’escris. 
Et se i’ay en ce riens mespris , 
Pardonnés-le-moy ; car ie pri 
Dou gracieus don de merci. 
t 
(Ibid.) 
